 Qormada maanta waxaan kaga hadlaynnaa waxa naga soo galay dhanka Carabta, guud ahaan Aadanuhu waa isa saameeyaa, wuxuu ka kooban yahay mid la saameeyo iyo mid wax saameeya, si gaaban wuxuu yahay saameeye iyo la saameeye, qaab saamaynta iyo ujeedka ka dambeeya wuu kala gadisnaan karaa, waxayse isugu wada ururayaan qabsasho iyo maarayn, waxaase ugu xun midka ku dhaca dhaqanka hiddaha Afka iyo maanka, ee ay ka dhalato is liidid iyo is qiima tir uuna u arka qofka kale inuu ka sarreeyo ama wax dheer yahay. 